"Det er en fejl"

På Facebook bliver videoen blandt andet kaldt for ”helt gal” og ”SÅ pinlig”, mens en spørger: ”det må da være med vilje?”.

Det er en fejl. Nu laver vi en ny video, der viser, hvordan det kunne se ud i stedet for. Lasse bastkjær jensen, chef for dr kommunikation og presse

Men det er det ikke, garanterer Lasse Bastkjær Jensen. Han er chef for DR Kommunikation og Presse, og det er hans folk, der har lavet videoen.

Men hvorfor er der så få kvinder med?

- De er fuldstændig rigtigt, at der er mange, der på positiv og negativ side har reageret på videoen. Det er dejligt, at de gerne vil være med til at fejre, at DR2 har jubilæum, og det er en fuldstændig relevant iagttagelse, at der ikke er helt vildt mange kvinder i den video.

- Det, synes jeg, er en fair pointe, især i et hus, der er kendetegnet ved at have utrolig mange kvinder på ledende og højt profilerende poster. Så det er en fejl. Nu laver vi en ny video, der viser, hvordan det kunne se ud i stedet for.

Hvordan laver I den konkret anderledes?

- Vi sørger for, at nogle flere kvinder bliver repræsenteret, for de har også været en del af DR og DR2’s historie.

Hvor mange og hvem kommer med?

- Det kan jeg ikke sige, og det handler ikke om, at jeg vil være specielt fordækt eller hemmelighedsfuld, men de sidder og laver den lige nu.

Helt overordnet: kan du forstå kritikken, der er kommet af videoen?

- Jeg kan sagtens forstå, at man synes, der er en skæv fordeling. Det er helt fair, og det gør vi bare noget ved.

I løbet af arbejdet med de oprindelige video, var der så nogen, der påpegede, at der var så få kvinder med?